CELEX: 62017CN0449
Language: da
Date: 2017-07-26 00:00:00
Title: Sag C-449/17: Anmodning om præjudiciel afgørelse indgivet af Bundesfinanzhof (Tyskland) den 26. juli 2017 — A & G Fahrschul-Akademie GmbH mod Finanzamt Wolfenbüttel

2.10.2017   
            
            
               DA
            
            
               Den Europæiske Unions Tidende
            
            
               C 330/8
            
         Anmodning om præjudiciel afgørelse indgivet af Bundesfinanzhof (Tyskland) den 26. juli 2017 — A & G Fahrschul-Akademie GmbH mod Finanzamt Wolfenbüttel
   (Sag C-449/17)
   (2017/C 330/10)
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: A & G Fahrschul-Akademie GmbH
   
      Sagsøgt: Finanzamt Wolfenbüttel
   
      Præjudicielle spørgsmål
   
   
               1)
            
            
               Omfatter begrebet skole- og universitetsundervisning i artikel 132, stk. 1, litra i) og j), i Rådets direktiv 2006/112/EF af 28. november 2006 om det fælles merværdiafgiftssystem (1) (momsdirektivet) køreskoleundervisning til erhvervelse af kørekort til kategori B og C1?
            
         
               2)
            
            
               Såfremt spørgsmål 1 besvares bekræftende:
               Kan anerkendelsen af sagsøgeren som et organ med tilsvarende formål i den forstand, hvori udtrykket er anvendt i artikel 132, stk. 1, litra i), i Rådets direktiv 2006/112/EF af 28. november 2006 om det fælles merværdiafgiftssystem, udledes af lovbestemmelserne om kørelærerprøven og udstedelse af kørelærer- og køreskolegodkendelse i Gesetz über das Fahrlehrerwesen (lov om kørelærere og køreskoler) af 25. august 1969 (Bundesgesetzblatt I 1969, 1336), senest ændret ved lov af 28. november 2016 (Bundesgesetzblatt I 2016, 2722, kørelærerloven), og af den almene interesse i, at køreskoleelever uddannes til sikre, ansvarsbevidste og miljøbevidste trafikanter?
            
         
               3)
            
            
               Såfremt spørgsmål 2 besvares benægtende:
               Forudsætter begrebet »privattimer« i artikel 132, stk. 1, litra j), i Rådets direktiv 2006/112/EF af 28. november 2006 om det fælles merværdiafgiftssystem, at den afgiftspligtige person er en individuel erhvervsdrivende?
            
         
               4)
            
            
               Såfremt spørgsmål 2 og 3 besvares benægtende:
               Giver den, der underviser, altid »privattimer« som omhandlet i artikel 132, stk. 1, litra j), i Rådets direktiv 2006/112/EF af 28. november 2006 om det fælles merværdiafgiftssystem, når den pågældende handler for egen regning og på eget ansvar, eller skal der stilles yderligere krav til kriteriet »privattimer«?
            
         
      (1)  EUT L 347, s. 1.